Referat fra møte i Malvik Rotary Klubb 06.02.24

Presidenten ønsket velkommen med noen ord av tidligere am. President «I de svarteste dagene i mitt liv har jeg funnet stor trøst i helhjertet å vie meg til et eller annet arbeid for mine medmennesker»

**Til stede:**

* Guvernør Sissel Slettum Bjerke, leder av medlemskomiteen i distriktet Tore Jørgen Slettahjell, 3 potensielle nye medlemmer: Norma Solem, Knut Radmann, Arve Gunnar Lønnum samt 14 av klubbens medlemmer

**Innledning:** Møtet i sin helhet var viet rekruttering.

* Etter en formell (vanlig) velkomsthilsen, fra egen talerstol, m/bruk av kjede, klubbe, stiv noe formell hilsen, bruk av titler, følte presidenten for å forklare/ ufarliggjøre det hele.
  + Talerstolen er først og fremst en praktisk sak. Vi deler rom med flere andre. Greit å ha klubbeffektene i en kasse som lett kan hentes fram og trilles bort.
  + Kjede. Det går en diskusjon i noen klubber om bruk av kjede. Vi har ikke hatt noen slik diskusjon. Presidenten synes det er fint å bruke kjede. Når presidenten tar på kjedet i møtene, minner han både seg selv og medlemmene om hvilken organisasjon vi tilhører og hvilke verdier vi forsøker å stå opp for.
  + Klubba er først og fremst en praktisk sak.
  + Formell litt, høytidelig velkomsthilsen. Det er ingenting i Rotary som sier at det skal være slik. I klubben er vi på ingen måte konsekvent på dette. For presidenten er det en korrekt og praktisk sak som gjør det enkelt ikke rote seg bort allerede i starten.
  + Bruk av titler. Der skiller vel ikke Rotary seg ut fra andre organisasjoner
* Presidenten brukte tid på dette for å fortelle at vi i Rotary ikke har spesielle ritualer eller hemmeligheter.

**Bursdager:** Ingen

**Loddtrekning.**

* Det ble trukket ut to premier (lodd). I tillegg hadde Guvernør Sissel med to skjerf i årets design og farger. Det ene ble trukket på loddene. Det andre ble gitt til den eneste kvinnen i forsamlingen (Norma Solem).

**3-min**

* Presidenten holdt i første omgang på å glemme 3-minuttet, men etter en påminnelse fikk Knut Martin ordet. Han tok for seg tall fra statistikken over frivillighetsarbeid i Norge. Tankevekkende tall. Her ligger en enorm verdiskapning for landet, men det er også utvikling på noen områder som bekymrer. Mere bør vel ikke refereres fra et 3-minutt siden presidenten etter innlegget presiserte følgene om et 3-minutt:
  + Tema kan nær sagt være alt i et 3-minutt: Vits, aktuelt i tiden, utblåsning, jobb, reise m.m.
  + Et 3-minutt blir stående uimotsagt
  + Det er ikke gjenstand for diskusjon
  + Det som blir sagt forblir i klubben
* Takk til Kut Martin for et godt 3-min som passet godt inn i kveldens hovedtema.

**Hva er Rotary.**

* Presidenten presenterte vår Guvernør Sissel Slettum Bjerke og leder av komiteen for medlemsutvikling i distriktet, Tore Jørgen Slettahjell. Et Guvernørår er et særlig hektisk år. Det er bl.a. over 40 klubber som skal besøkes. Malvik Rotary Klubb er derfor svært takknemlige for at Sissel prioriterte å støtte oss i vårt rekrutteringsarbeid. Vi vet ingen bedre til å orientere om hva Rotary er og står for. Hennes grundige orientering blir lagt ut på vår hjemmeside.

**Programarbeid i klubben:**

* Jostein orienterte om arbeidet i programkomiteen. Han tok fram eksempler fra et rikholdig program og viste fram planen for vårsemesteret.

**Hjemmeside:**

* I sekretærens sykefravær trakk presidenten fram noen eksempler på hva som befinner seg på vår hjemmeside

**Avslutning:**

* Avslutningsvis ble en del spørsmål og kommentarer. Tore Jørgen Slettahjell presenterte seg og noe av sitt arbeid i medlemsutviklingskomiteen.
* Presidenten er godt fornøyd med møtet. De inviterte gjestene fikk en solid orientering om organisasjonen Rotary og Malvik Rotaryklubb spesielt. Vi takker Sissel og Tor Jørgen for, ikke bare for at de stilte opp, men i høyeste grad bidrog til en svært god informasjonskveld.
* Vi håper også de tre gjestene våre fikk nyttig informasjon og forhåpentligvis blir med oss videre.

I vårt neste møte vil vi evaluere kvelden og avtale hvordan vi følger opp.

**Presidenten rettet også en stor takk til Terje B for å ha bakt nydelig kake til møtet.**

Ivar Hjelsvold (for anledningen sekretær)